Skuddene er lysegrønne, og knoppene er glatte, røde og gule. Bladene er avrundet ovale, plutselig tilspissede, fint sagtannede, 55–85 mm lange, 47–78 mm brede og med asymmetrisk, hjerteformet basis. Oversiden er glinsende gulgrønn med lysere tenner, og undersiden lysegrønn med brune hårdusker i nervevinklene. Blomstene sitter 3–7 sammen i en hengende kvast. Frukten er eggformet med fem svake lengdestriper.